Tatarstania

Tatarstania (Russice et Tatarice Татарстан) vel plenius Res Publica Tatarstania (Russice Республика Татарстан, tr. Respublika Tatarstan; Tatarice Татарстан Республикасы, tr. Tatarstan Respublikası), est subiectum Foederationis Russicae, anno 1920 ut res publica sovietica socialistica autonoma creatum, et anno 2000 in Russicum Districtum Foederalem Subvolgensem inclusum. Situs Tatarstania, aream 67 847 chm2 habens, sita est in medio Russiae Europaeae in planitie Europaea Orientali loco confluxus Rhae et Kamae fluminum. Cum regionibus Kirovensi, Ulianovskensi, Samarensi et Orenburgensi atque rebus publicis Baschkiria, Mari El, Udmurtia et Tschuvaschia contermina est. Incolae et linguae In Tatarstania sunt circa 3 869 milia incolarum (anno 2016), ut plurimum ad gentes Tatarorum (52,9 % anno 2002) et Russorum (40 % anno 2002) pertinentium. Linguae publicae sunt lingua Russica et lingua Tatarica. Urbes Caput rei publicae Casanum est. Aliae urbes regionis Lintres Ripariae, Bugulma et Albuga sunt. Bulgariae urbis antiquae reliquiae hic sitae sunt. Flumina Volga et Cama flumna maxima in regione confluunt. Per receptaculum aquae Kuibyshevskoë Volga in Tataria perfluit. Sviaga et Utka et Casanca sunt accolae Volgae minores, Album et Viatca accolae Camae magni. Notae Nexus interni Tataria Nexus externi